คลังประเมินศก.ใหม่หลังน้ำท่วมภาคใต้
ปลัดคลัง เปิดเผยคลังจะประเมินความเสียหายจากน้ำท่วมภาคใต้ว่าจะกระทบการขยายตัวทางเศรษฐกิจเท่่าไหร่ แต่มั่นใจว่าทั้งปียังยืน 7% ต่อปีได้
3 พ.ย. 2553

ปลัดคลัง เปิดเผยคลังจะประเมินความเสียหายจากน้ำท่วมภาคใต้ว่าจะกระทบการขยายตัวทางเศรษฐกิจเท่่าไหร่ แต่มั่นใจว่าทั้งปียังยืน 7% ต่อปีได้ 
นายอารีพงศ์ ภู่ชอุ่ม ปลัดกระทรวงการคลัง กล่าวว่า สำนักงานเศรษฐกิจการคลัง หรือ สศค. จะประเมินผลกระทบทางเศรษฐกิจที่เกิดจากน้ำท่วมใหม่ เนื่องจากการประเมินก่อนหน้านี้ที่ทำให้เศรษฐกิจขยายตัวลดลง 0.2% ต่อปี ยังไม่รวมความเสียหายที่เกิดขึ้นในภาคใต้ โดยเฉพาะที่อำเภอหาดใหญ่ จังหวัดสงขลา ซึ่งได้รับความเสียหายอย่างหนัก แต่เบื้องต้นยังเชื่อว่าเศรษฐกิจไทยปีนี้จะขยายตัวได้ 7% ต่อปี และปีหน้าขยายตัวได้  4.5% ต่อปี
สำหรับผลกระทบจากน้ำท่วม ส่งผลต่อการจัดเก็บรายได้ของรัฐบาลบ้าง เนื่องจากธุรกิจจำนวนไม่น้อยต้องหยุดชะงัก แม้ว่าการเก็บภาษีในเดือน ต.ค. 2553 จะออกมาดี แต่คลังต้องทททวนตัวเลขรายได้ในปีงบประมาณ 2554 ใหม่จากเดิมซึ่งตั้งไว้ที่ 1.65 ล้านล้านบาท ว่ายังได้ตามเป้าหรือไม่ 
นายอารีพงศ์ กล่าวว่า ในวันพรุ่งนี้ธนาคารออมสินจะเริ่มแจกเงินช่วยเหลือน้ำท่วมครอบครัวละ 5 พันบาท ที่จังหวัดนครราชสีมาซึ่งมีผู้มีสิทธิได้รับเงินชดเชยประมาณ 3 ราย โดยยืนยันว่าหากกระทรวงมหาดไทยสามารถรวบรวมรายชื่อผู้มีสิทธิได้ทั้งหมด ธนาคารออมสินก็พร้อมจะจ่ายค่าชดเชยได้ทันที